CELEX: C2005/057/62
Language: lt
Date: 2005-03-05 00:00:00
Title: Byla T-502/04 Stéphane Lopparelli 2004 m. gruodžio 24 d. pareikštas ieškinys Europos Bendrijų Komisijai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/36
            
         Stéphane Lopparelli 2004 m. gruodžio 24 d. pareikštas ieškinys Europos Bendrijų Komisijai
   (Byla T-502/04)
   (2005/C 57/62)
   Proceso kalba: prancūzų
   2004 m. gruodžio 24 d. Europos Bendrijų Pirmosios instancijos teisme buvo pareikštas Stéphane Lopparelli, gyvenančio Briuselyje, atstovaujamo advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti sprendimą, suteikiantį pirmenybės balus ieškovui vykdant pareigų paaukštinimus 2003 m., taip pat sprendimą neįtraukti jo į pareigūnų, kurie, vykdant tuos pačius paaukštinimus, perkelti į A5 kategoriją, sąrašą;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Grįsdamas savo ieškinį ieškovas nurodo, kad, pirma, buvo pažeisti Pareigūnų tarnybos nuostatų 5, 7, 26, 43 ir 45 straipsniai, taip pat kategorijos ir pareigų atitikimo bei karjeros galimybių principai. Antra, ieškovas tvirtina, kad remiantis lygybės principu nebuvo atliktas joks tos pačios kategorijos pareigūnų nuopelnų palyginimas, taip pažeidžiant Pareigūnų tarnybos nuostatų 5, 7, 43 ir 45 straipsnius ir karjeros galimybių principą.